कक्राझार, 5 सेप्टेमबर: दुलाराय हादोरनि दाब दाब खना खन्लाजों लोगोसे आसाम बिटिसि नि सिरां जिलायावबो गा 58 थि फोरोंगिरि सान जिला थाखोयाव बिजनी गोजौ फरायसालिनि नब्लांयाव ब्रिसपथिबारखालि  बिजनी बिधान सभानि एम एल ए कमलसिं नार्जारिआ गाहाइ आलासि महरै नुजाथिनायाव गाजा गोमजायै खुंफुंनाय जायो। बोसोरफ्रोमबो फालिबोनाय बादियैनो हादोरनि गेदेमा सानथौगिरि ड° सर्बपल्ली राधाकृष्णनखौ गिबियावनो  बिबारजों मान बावनाय जायो । गाहाइ आलासि नार्जारिआ गावनि बिबुंथिआव हादोरनि थाखाय सोलोंथाइ नि बेलायाव होलांनाय बिहोमा आरो समाजखौ होलांनाय बाहान्दारिनि सोमोन्दै फरायसाफोरखौ गुवारै आरो गोथौयै फोरमायहरो। आरोबाव दाजाबदेरनानै बुंथियो दि फोरोंगिरिफोरा जोबोद खस्थ सहायनानै होलांनाय बेसेनथिनि थाखाय फोरोंगिरि समाजखौ  बाख्नायो।